Nokia construiește o rețea 4G pe Lună. Care este scopul.
NASA a desemnat Nokia pentru construcția unei rețele 4G pe Lună. Rețeaua va asigura comunicațiile între rovere, habitate și astronauți. NASA vrea să înceapă lucrul la prima bază lunară până în 2028.
Există zone destule în lume în care nu ai nici măcar semnal la telefon. Pe Lună, de exemplu, problema e pe cale să fie rezolvată. NASA dă 14 milioane de dolari finlandezilor de la Nokia, pentru instalarea unei rețele 4G pe satelitul Pământului. Serviciul e esențial pentru colonizarea Lunii. În acest fel vor comunica habitatele, roverele și cosmonauții. Jim Bridenstine, administrator NASA: "Vom crea o arhitectură în care companiile private își pot valorifica propriile resurse și pot desfășura diverse activități pe suprafața Lunii, independent de NASA, dar folosind arhitectura pe care o creăm. E o structură cam ca la iPhone. iPhone e creat de Apple, dar mulți antreprenori și alte părți au creat aplicații pentru iPhone care au schimbat lumea.".